open-index/open-wikipedia-markdown huggingface dataset:
Úžitková rastlina

**Úžitková rastlina** alebo **[[plodina]]** môže byť v závislosti od autora:
*akákoľvek rastlina (t.j. kultúrna (t.j. nedivá) alebo divá rastlina), ktorú človek využíva na nejaký úžitok, v užšom, častejšom zmysle okrem okrasnej rastliny ; alebo
*kultúrna rastlina (vo význame nedivá rastlina), v užšom, častejšom zmysle okrem okrasnej rastliny

## Význam
Úžitkové rastliny slúžia ako potraviny, pochutiny, krmoviny, predmety dennej spotreby, surovina na priemyselné spracovanie, zdroj liečiva a podobne, a podľa niektorých (aj vyššie spomínaných definícií) môžu slúžiť aj na okrasu.

## Rozdelenie úžitkových rastlín
* Agrolesnícké stromy
* Botanicky pozoruhodné rastliny
* Cukrodárne rastliny
* Drogy – liečivá
* Energetické plodiny
* geneticky modifikované rastliny
* Huby
* Korenie a rastliny aromatické
* Kultové rastliny
* Liečivé rastliny
* Strukoviny
* Medonosné rastliny
* Obilniny (patria sem aj pseudoobilniny)
* Okopaniny
* Olejniny
* Ovocie a oriešky
* Zelenina (bez húb)
* Krmoviny (trávy, strukoviny, ostatné)
* Pochutiny
* Religio rastliny
* Rastliny využívané ako zdroj sacharidov
* Technické rastliny (elastoméry, gumy a slizy, živice, triesloviny, farbivá, insekticídy, vosky)
* Textilné rastliny
* v širšom zmysle aj: okrasné rastliny

## Zdroje

Kategória:Úžitkové rastliny
Predikát

**Predikát**  (lat.)  môže byť:
*v logike: pozri predikát (logika) 
*v jazykovede: prísudok
*meno šľachtica podľa jeho sídla alebo heraldického znamenia, synonymá prídomok, šľachtické rodové meno, šľachtický predikát, pozri prídomok
Predikát záveru

**Predikát záveru** je vyšší termín v kategorickom sylogizme.

## Externé odkazy
* 

Kategória:Logika
Predikátor

**Predikátor** je spojka tvoriaca z názvu výrok; 1-členný predikátor vyjadruje vlastnosť (napr. '... je modrý'), 2- a viacčlenný predikátor vyjadruje vzťah (napr. '...&gt;...').

## Externé odkazy
* 

Kategória:Spojky
Predikcia

**Predikcia** je jednoznačná predpoveď objektívne možného, doposiaľ nepozorovaného stavu vecí.

### Predikcia v marketingu
Predikcia v marketingu je proces, ktorý využíva rôzne metódy a nástroje na predpovedanie budúcich trendov, správania zákazníkov, alebo vývoja trhu. Cieľom je pomôcť firmám a marketingovým profesionálom robiť rozhodnutia na základe dát a analýz, ktoré dokážu predpovedať, čo sa pravdepodobne stane v budúcnosti. Tento proces je neoddeliteľnou súčasťou moderného marketingu, ktorý sa stále viac spolieha na dáta a analytické nástroje.

## Pozri aj
* Prognóza
* Retrodikcia

Kategória:Predpoveď
Postpozícia

**Postpozícia** môže byť:
*poloha za niečím, na konci niečoho
* umiestnenie za niečo, dozadu
*v jazykovede: 
** kladenie/postavenie závislého člena (napr. slova) za riadiaci/-m vetný/-ým člen/-om (napr. slovo/-om), napr. vrana obyčajná, deti slovenské, pozri postpozícia (jazykoveda)
** záložka (napr. v maďarčine)

Opakom je antepozícia.
Postreh

**Postreh** je schopnosť vnímať, všímať si, postrehnúť; postrehnutie, pozorovanie, zistenie; napätá pozornosť, bdelosť, striehnutie.

## Externé odkazy
* 

Kategória:Psychológia
Predispozícia

**Predispozícia** (lat.) je náchylnosť, vrodená,  alebo získaná náklonnosť (napr. na choroby).

## Externé odkazy
*
Významový postulát

**Významový postulát** je vyjadrenie vzťahu medzi významami mimologických termínov jazyka a prostriedok vyčleňovania sém.

## Pozri aj
* postulát

## Externé odkazy
* 

Kategória:Jazyk
Predlitavsko

**Predlitavsko** (iné názvy: **Cislajtánsko**, **[[Rakúsko (rozlišovacia stránka)|Rakúsko]]**) je neoficiálne pomenovanie rakúskej časti habsburskej monarchie na západ od rieky Litavy po rakúsko-uhorskom vyrovnaní.

## Referencie

## Pozri aj
* Zalitavsko

## Iné projekty

## Externé odkazy
* 

Kategória:Rakúsko-Uhorsko
Postupnosť (matematika)

**Postupnosť** (symbol je (a_n)_{n=1}^\infty alebo len (an) či {an} ) je ľubovoľná funkcia - *f*(*n*) - , ktorej definičný obor je podmnožina prirodzených čísel (*n* je teda prirodzené číslo). Konkrétnu hodnotu *f*(*n*) nazývame *n*-tý člen postupnosti a značíme an.

Konečná postupnosť je ľubovoľná funkcia s definičným oborom {1, 2, ..., *m*}, kde *m* je prirodzené číslo. Nekonečné postupnosti majú ako definičný obor celú množinu prirodzených čísel.

Ak sú členmi postupnosti čísla, hovoríme o **číselnej postupnosti** alebo **postupnosti čísiel**, ak sú členmi postupnosti funkcie, hovoríme o **funkcionálnej postupnosti**. 

## Vlastnosti
Postupnosť je
* *neklesajúca*, ak pre všetky *i* platí a_i \ge a_{i-1},
* *nerastúca*, ak pre všetky *i* platí a_i \le a_{i-1},
* *rastúca*, ak pre všetky *i* platí a_i > a_{i-1},
* *klesajúca*, ak pre všetky *i* platí a_i ,
* *zdola ohraničená* v množine *A*, ak existuje také L \in \mathit{A}, že pre všetky *i* platí a_i \ge L,
* *zhora ohraničená* v množine *A*, ak existuje také K \in \mathit{A}, že pre všetky *i* platí a_i \le K.
Ak je postupnosť nerastúca alebo neklesajúca, hovoríme, že je *monotónna*, ak je rastúca alebo klesajúca, je *rýdzo monotónna*.

Ak je postupnosť zároveň zdola aj zhora ohraničená, hovoríme, že je *ohraničená*.

## Limita
Hovoríme, že postupnosť
* *konverguje*, ak má konečnú limitu (napr. 1, \frac{1}{2}, \frac{1}{3}, \ldots konverguje k 0),
* *diverguje*, ak má nekonečnú limitu (napr. 1, 2, 3, \ldots diverguje k \infty),
* *osciluje*, ak limitu nemá (napr. 1, -1, 1, -1, \ldots).

## Vybraná postupnosť
Ak je (a_n)_{n=1}^\infty postupnosť (všeobecne reálnych) čísiel a (k_n)_{n=1}^\infty rastúca postupnosť prirodzených čísiel, potom výraz (a_{k_n})_{n=1}^\infty nazývame *vybraná postupnosť (alebo čiastočná postupnosť) z <math>a_n</math>* (inými slovami, z a_n vyškrtneme niektoré členy, napr. všetky nepárne).

Platí Bolzano-Weierstrassova veta: *Ak je <math>\mathit(a_n)</math> ohraničená postupnosť v <math>\mathbb{R}</math>, potom z nej možno vybrať postupnosť <math>\mathit(a_{k_n})</math>, ktorá je [[konvergencia|konvergentná]]*.

## Referencie

## Pozri aj
* Cauchyovská postupnosť
* Aritmetická postupnosť
* Geometrická postupnosť
* Rad

Kategória:Algebra
Predmet (vec)

**Predmet** je vec, objekt v najvšeobecnejšom zmysle, každé súcno, ktoré sa vykazuje
prostredníctvom názorného tvaru alebo vnútornej zmyslovej jednoty ako ohraničené a v sebe uzavreté. V tomto zmysle je predmet každé priamemu prežívaniu (vedomiu) dané (*protipostavené*) niečo v individuálnej forme. 

## Iné projekty

## Externé odkazy
* 

Kategória:Filozofické pojmy
Predmet filozofie

**Predmet filozofie** nie je presne definovaný. Predmetom je mimoriadne obsahovo široký záber ľudskej skúsenosti so svojím bytím a so svetom navôkol. Avšak zostáva pravdou, že tak či onak každý filozof, laik alebo odborník, odpovedá na aspoň jednu z Kantových otázok. 

Predmetom filozofie sú najvšeobecnejšie stránky a enigmatickosť miesta človeka vo svete. 

Predmetom filozofie je to, čo tvorí základ, čo je podmienkou, čo umožňuje skúsenosť. Charakter dôvodov a podmienok našej skúsenosti je taký, že skúsenosť síce umožňujú, ale samé nie sú predmetom skúsenosti; nie sú zmyslami postihnuteľné. Filozofia je schopná postihnúť a vyjadriť ich v podobe abstraktne všeobecných pojmov, ako napr. pojmu bytia, pojmu súcna, pojmu transcendentna, pojmu šťastia, pojmu dobra a pod. 

Predmetom filozofie sú najvšeobecnejšie tendencie, vlastnosti, vzťahy všetkých sfér bytia (zmyslami postihnuteľného i transcendentného), logika celostnosti javu i sveta ako takého.

Podľa Hegela je predmetom filozofie absolútno vo svojom vnútornom a nevyhnutnom vývoji.

Sokrates tvrdil, že predmetom filozofie je človek, bytosť, ktorá by mala umne využívať svoj rozum na to, aby získala plnosť šťastia. Filozofia by sa teda mala zaoberať otázkami šťastia, usmerňovať človeka v jeho eticko-rozumovej činnosti, a zároveň ho má odvádzať od všetkého, čo je vonkajšie, náhodné a čo by ho mohlo odtřhať od božskej vnútornej dokonalosti. Filozofia má vytvoriť aristokratického mudrca.

Veľký filozof Immanuel Kant v jednom liste napísal, že sa vo svojom celoživotnom filozofickom diele snažil odpovedať na **4 základné otázky**:
# Čo môžeme vedieť?
# Čo máme robiť?
# V čo smieme veriť? 
# Čo je človek?

Prvá otázka sa týka ľudského poznania. *Aký je svet a ako si ho mám predstaviť? Čo v ňom môžem vedieť? A môžem v ňom vedieť vôbec niečo istého? Aký je svet? Čo je krása? Čo je realita? Čo existuje?*

Druhá otázka sa týka ľudského konania. *Ako mám viesť svoj život? O čo sa môžem rozumne usilovať a o čo sa usilovať mám? Ako sa mám správať k svojim blížnym? A ako k ľudskej spoločnosti? Ako sa ona má správať ku mne?* 

Tretia otázka sa týka ľudskej viery. Hľadá zmysel. Súčasťou otázky je i otázka: *„Je možné vôbec na otázky viery a zmyslu odpovedať?*

Štvrtá otázka je otázkou sebaporozumenia človeka.

## Referencie
 
* 

Kategória:Filozofia
Posúdenie

**Posúdenie** je odborný posudok, kritika (najmä vedeckého diela alebo umeleckého diela).

## Iné projekty

## Zdroj
* 

Kategória:Filozofický slovník
Predklonka

**Predklonka** alebo **proklitika** je slovo prikláňajúce sa k nasledovnému prízvučnému alebo neprizvučnému slovu.

K proklitikám zaraďujeme niektoré jednoslabičné neprízvučné spojky a častice (a, aj, že, keď...). Predklonky nie sú až také citlivé na rytmus ako príklonky, nemajú svoje pevné miesto v intonačných útvaroch. Ich väčšia rytmická "životaschopnosť" sa prejavuje tým, že môžu slúžiť ako opora pre enklitiky; v takomto prípade sú prízvučné.

## Externé odkazy
* 

## Zdroj
* Ondruš, Sabol: Úvod do štúdia jazykov

Kategória:Jazykoveda
Postup

**Postup** alebo **postupovanie (postúpenie)** môže byť:
*pohyb v priestore vpred
*napredovanie, dostanie sa bližšie k cieľu, pokročenie, časové poradie
* prechod do vyššej hodnosti alebo stupňa

**Postup** alebo **postupovanie** je spôsob konania, pozri konanie.

**Postup** je účelný, ustálený spôsob práce, metóda

**Postupovanie (postúpenie)** je vzdanie sa niečoho v prospech niekoho/niečoho, prenechanie, odstúpenie, pozri napr. postúpenie pohľadávky 

## Iné projekty
Posudzovanie

**Posudzovanie** je robenie si alebo prejavovanie úsudku o niečom, mienky o niečom, zhodnocovanie, zvažovanie; robenie hodnotiaceho posudku o niečom.

## Iné projekty

## Zdroj
* 

Kategória:Myslenie
Spektrálny prístroj

**Spektrálny prístroj** je prístroj na vizuálne pozorovanie (spektroskop), registráciu (spektrograf) alebo meranie (spektrometer) spektra elektromagnetického žiarenia. Rozkladá
pozorované žiarenie na zložky podľa frekvencie (vlnovej dĺžky).

## Externé odkazy
* 

Kategória:Elektromagnetické žiarenie
Kategória:Prístroje
Individuálny posun

**Individuálny posun** je prejav individuálnych sklonov prekladateľa, určitej prekladateľskej metódy, stereotypnosť prekladateľských riešení a uplatňovanie tvorivého subjektu. Individuálny posun je vedomým posunom, ktorý vyplýva z idiolektu prekladateľa, zo systému jeho prekladateľských riešení a metódy, z náhľadu a ponímania originálneho diela a v nemalej miere z prekladateľskej skúsenosti a praxe. Ako systém odchýlok od originálu je prejavom prekladateľskej poetiky.

Rozsah a intenzitu individuálneho posunu spôsobuje nadbiehanie prekladateľa čitateľom v mikroštruktúre textu a v makroštruktúre textu.

## Externé odkazy
* 

Kategória:Psychológia
Prístup

**Prístup** je 
* miesto, kadiaľ sa niekam prichádza; príchod 
* možnosť, právo, oprávnenie, dovolenie vojsť, vstúpiť niekam
* možnosť voľne vniknúť, preniknúť, dostať sa niekam 
* možnosť dosiahnuť niečo, dostať sa k niečomu
* postoj, pomer, stanovisko

## Externé odkazy
*
Posvätnosť

**Posvätnosť** (to, čo vykazuje posvätnosť, sa nazýva **posvätné**) môže byť vlastnosť:
* vzbudzovať veľkú vážnosť, úctu 
* byť predmetom prejavov náboženského uctievania, zbožňovania
* slúžiť na náboženské uctievanie alebo náboženským úkonom, posvätenosť
* pozri heslo Sakralizácia (sociálne vedy)

## Externé odkazy
*
Systémový prístup

**Systémový prístup** je metodologický smer vo vede, ktorý si kladie ako hlavnú úlohu vypracúvať
metódy skúmania a konštruovania zložito organizovaných objektov - systémov rozličných typov a tried. Systémový prístup je spôsob myslenia, resp. riešenia problémov, pri ktorom sa javy chápu komplexne v ich vnútorných a vonkajších súvislostiach.

Pri systémovom prístupe sa definuje ako systém jednak predmet skúmania, jednak proces skúmania, a to so zameraním na vnutorné i vonkajšie väzby medzi prvkami (úlohami) systému. Na základe systémových vzťahov sa v závislosti od zvolenej rozlišovacej úrovne rozdeľuje systém na jednotlivé časti, pri skúmaní ktorých sa vychádza zo systému ako celku, vrátane jeho cieľov. Predmet
skúmania sa chápe dynamicky, to znamená, že sa berú do úvahy aj zmeny stavu, správania i štruktury systému.

## Externé odkazy
* 

## Pozri aj
prístup

Kategória:Veda
Predmet osobnej spotreby

**Predmet osobnej spotreby** je predmet slúžiaci na nevýrobnú spotrebu jednotlivcov.

## Externé odkazy

* 

Kategória:Makroekonómia
Kategória:Mikroekonómia
Potencia

**Potencia** (lat.) môže byť:
*všeobecne a vo filozofii: stav možnosti, možnosť, mohúcnosť, mohutnosť, spôsobilosť, schopnosť, pozri potencia (filozofia)
*v lekárstve: opak impotencie, pozri potencia (muž)
*v biológii: 
**schopnosť oplodnenia, pozri potencia (samec)
**v teoretickej biológii: určitá možná schopnosť biologickych štruktúr, pozri potencia (teoretická biológia)
*v matematike: 
**mocnina
**mocnosť
Prisúdenie

**Prisúdenie** (**prisudzovanie**) môže byť:
*v práve: pririeknutie súdnym rozhodnutím, právne pridelenie, priznanie
*vo filozofii: pripojenie významového útvaru, pozri významový útvar
* uloženie, danie ako úlohu/povinnosť
* pririeknutie vôbec

**Prisudzovanie** je v jazykovede subordinatívny syntagmatický vzťah, do ktorého vstupujú podmet a prísudok ako hlavné vetné členy dvojčlennej vety, synonymum: predikácia, pozri prisudzovanie (gramatika).
Predmet poznania

**Predmetom poznania** sú stránky, vlastnosti a vzťahy objektov skúmané s určitým cieľom v daných podmienkach a okolnostiach, fixované v skúsenosti a zahrnuté do praktickej činnosti človeka.

## Externé odkazy
* 

Kategória:Epistemológia
Prísudok

**Prísudok** alebo **predikát** je základný vetný člen, ktorým sa vyjadruje dej, činnosť, vlastnosť alebo stav podmetu.

## Externé odkazy
* 

Kategória:Vetné členy
Kybernetický prístup k riadeniu

**Kybernetický prístup k riadeniu** patrí medzi najprepracovanejšie prístupy k riadeniu. Využíva konceptuálny aparát kybernetiky, pričom vychádza z informačného pôsobenia medzi systémami a z princípu spätnej väzby systému, ktorá vyrovnáva náhodné rušivé vplyvy okolia alebo vedie k ďalšiemu rozvoju systému. Kybernetický model riadenia zahrnuje
informačné toky, miesta transformácie informácií, opis štruktúry a správania systému riadenia.

## Externé odkazy
* 

Kategória:Kybernetika
Pracovný predmet

**Pracovný predmet** je to, na čo človek pôsobí svojou prácou.

## Externé odkazy
* 

Kategória:Práca
Elektrický potenciál

**Elektrický potenciál** je skalárna fyzikálna veličina, ktorá popisuje potenciálnu energiu jednotkového elektrického náboja v nemennom elektrickom poli. Ide teda o potenciál elektrického poľa, tzn. množstvo práce potrebné na prenesenie jednotkového elektrického náboja zo vzťažného bodu, ktorému je prisúdený nulový potenciál, do daného miesta. Za miesto s nulovým potenciálom (vztažný bod) sa obvykle berie buď nekonečne vzdialený bod (bežné u iných potenciálov, u elektriny obvykle iba v teoretických úlohách), alebo povrch Zeme.

## Značenie
* Značka: *φ*
* Základná jednotka: volt, skratka: *V*

## Výpočet
Keďže elektrický potenciál vyjadruje elektrostatickú potenciálnu energiu na jednotku náboja, je možné ho vyjadriť ako
:\varphi e= \frac{E_p}{Q},

kde Ep je elektrostatická potenciálna energia nabitého telesa a *Q* je jeho náboj.

## Zdroj
* 

Kategória:Elektrostatika
Príťažlivosť

**Príťažlivosť** môže byť:
* vo fyzike: 
**gravitácia 
**zastarano aj: tiaž 
* vlastnosť byť príťažlivý, t..j.:
** vlastnosť (technicky) priťahovať, pozri napr. pod gravitácia a magnetizmus
** vlastnosť vábiť, pútať, byť atraktívny, pozri pod atraktívnosť
* básnická zbierka Miroslava Váleka z roku 1961, pozri Príťažlivosť (básnická zbierka)
* slovenský dokumentárny film z roku 2012, pozri Príťažlivosť (film)

## Referencie
Predmet problému

**Predmet problému** je predmet poznania, ktorého dodatočným skúmaním sa prekoná problémová situácia a problém sa vyrieši.

## Externé odkazy
* 

Kategória:Filozofické pojmy
Potencialita

**Potencialita** (lat.) je v scholastike: možnosť hmoty niečím sa stať.

## Zdroj
* 

Kategória:Filozofické koncepty
Študijný predmet

**Študijný predmet** je didaktická úprava určitého vedného odboru či úseku spoločenskej činnosti na vysokej škole. Študijný predmet je určovaný študijným odborom, učebnými plánmi, učebnými osnovami.

## Externé odkazy
* 

Kategória:Vysoké školy
Potenciovanie

**Potenciovanie** (lat.) je zvyšovanie, umocňovanie.

## Externé odkazy
* 

Kategória:Latinské výrazy
Učebný predmet

**Učebný predmet** alebo **vyučovací predmet** je vybraná a do didaktického systému spracovaná časť vedy, techniky, umenia, športu a iných oblastí spoločenskej činnosti, určená na pedagogické ciele. Plní funkciu informatívnu (rozširuje a prehlbuje vedecké poznanie sveta), formatívnu (rozvíja osobnosť), inštrumentálnu (osvojené vedomosti, zručnosti a návyky sú prostriedkom na rozvíjanie poznania v iných predmetoch a oblastiach spoločenskej praxe). Učebný predmet je obsahovou jednotkou učebného plánu, obsah učebného predmetu rozpracúvajú učebné osnovy a učebnice.

## Externé odkazy
*
Predmet vedy

**Predmet vedy** je to, čo skúma veda; veda si však nedáva sama sebe predmet; napríklad otázka, ako si historik stanovuje svoj predmet, nie je otázkou histórie. Hľadisko, z ktorého sa určuje predmet vedy, je vždy mimo tejto vedy. Toto predbežné vedenie je istým spôsobom vedenia o celku a potiaľ umožňuje vyčleniť určitý objekt z celku.

Pri úvahách o predmete vedy sa zvykne rozlišovať materiálny objekt (*obiectum materiale*) vedy a formálny objekt (*obiectum formale*) vedy.

Materiálny objekt vedy je celý konkrétny predmet, na ktorý sa veda zameriava.

Formálny objekt je ohľad, vzhľadom na ktorý sa skúma materiálny objekt.

Pre každú vedu je smerodajný formálny objekt, zatiaľ čo materiálny objekt môže byť spoločný viacerým vedným odborom.

Podľa transcendentalistických (novokantovských a neoracionalistických)
filozofov je *predmet vedy… utváraný vedeckým myslením…* 

## Zdroje

## Externé odkazy
* 

Kategória:Veda
Prítomnosť (terajšok)

[náhľad|Grafické znázornenie prítomnosti (tmavomodrá rovina) oproti [minulosť|minulosti a budúcnosti (svetlomodré kužele) v 2D (dvojdimenziálnom univerze)]]
**Prítomnosť** (iné názvy: **súčasnosť**, **terajšok**, **prítomno**; najmä ako dlhší časový interval: **terajší**/**súčasný**/**prítomný**/**dnešný čas**, **terajšie**/**súčasné**/**prítomné**/**dnešné obdobie**, **terajšie**/**súčasné**/**prítomné**/**dnešné časy**, **dnešok**; jazykovo menej vhodne: **terajšia**/**súčasná**/**prítomná**/**dnešná doba**; hovorovo: **dneskajšok**) je moment okamžitej skutočnosti alebo istý interval, ktorý sa práve utvára a prežíva, predstavujúci na ireverzibilnej časovej osi následnosti javov priesečník uskutočneného diania (minulosť) s ešte neuskutočneným dianím (budúcnosť).

Prítomnosť je inak povedané časový úsek, v ktorom práve žijeme . Vymedzenie tohto časového úseku obyčajne rešpektuje špecifikum nositeľa tohto života, pokiaľ ide napríklad o filozofov, vymedzuje sa súčasnosť ako interval medzi viac alebo menej polovicou minulého storočia a dnešným dňom (pozri súčasná filozofia).

## Iné projekty

## Externé odkazy
* 
* 

Kategória:Čas
Potešenie

**Potešenie** alebo **potecha** môže byť:
*radosť
*osoba alebo vec spôsobujúca radosť
*útecha

## Iné projekty
Predmet výchovy

**Predmet výchovy** je kultúrny rozvoj telesných i duševných funkcií človeka v rámci jeho socializácie i sebarealizácie.

## Externé odkazy
* 

Kategória:Pedagogika
Potlačenie (psychológia)

**Potlačenie** alebo **supresia** (pôv. nem. Unterdrückung) je obranný mechanizmus spočívajúci v úmyselnom sebaovládaní tak, že človek ovláda svoje impulzy a želania (pripúšťa ich v súkromí, ale verejne ich popiera) alebo dočasne odsunie nepríjemné spomienky, keď sa potrebuje sústrediť na niečo iné.

Na rozdiel od vytesnenia ide len o odsun myšlienok na okraj vedomia a daná osoba si potláčané myšlienky uvedomuje.

## Externé odkazy
* http://www.portal.cz/scripts/detail.php?id=2709
* http://encyklopedie.seznam.cz/heslo/84386-potlaceni 

Kategória:Psychológia
Priznávka

**Priznávka** je v hudbe súčasť ostinátneho rytmického sprievodu, objavujuca sa na ľahkej dobe.

## Externé odkazy
* 

Kategória:Hudba
Potala

**Potala** je palác v Lhase, do roku 1959 sídlo dalajlámu, dnes čínske štátne múzeum a populárna turistická atrakcia, lokalita svetového dedičstva UNESCO.


Lhasa-Potala-16-Roter Palast-2014-gje.jpg|
Lhasa-Potala-32-Treppen-Portal-2014-gje.jpg|
Lhasa-Potala-36-Tuerbeschlag-2014-gje.jpg|
Lhasa-Potala-48-Klosterhof-2014-gje.jpg|
Lhasa-Potala-Ausblick-12-2014-gje.jpg|
Lhasa-Potala-nachts-10-2014-gje.jpg|


## Iné projekty
 

Kategória:Paláce v Číne
Kategória:Tibet
Kategória:Lokality Svetového dedičstva v Číne
Kategória:Budhistické pútnické miesta
Potomok

**Potomok** je kto alebo čo z niekoho alebo niečoho (čiže rodiča) priamo alebo nepriamo pochádza, napr. syn, dcéra, vnuk,...; člen neskoršej generácie.

## Pozri aj
* rozmnožovanie

## Externé odkazy
* 

Kategória:Rodina
Prízrak

**Prízrak** je niečo strašidelné, čo vzbudzuje strach, hrôzu; strašidlo, príšera, duch.

## Externé odkazy
* 

Kategória:Nadprirodzené javy
Prízvuk

**Prízvuk** je komplexná prozodická kvalita reči odlišujúca niektoré slabiky prúdu reči od slabík iných. V slovenskom jazyku je prízvuk na prvej slabike slova. V zložených slovách existuje okrem hlavného prízvuku aj vedľajší prízvuk. 

Osobitným typom prízvuku je vetný prízvuk, ktorý sa nazýva dôraz. Vetným prízvukom sa zvýrazňuje informačné jadro výpovede. Jej súčasťou je zosilnenie hlasu, zmena tónu, predĺženie slabiky a timbre. Podľa prevládajúcej zložky je prízvuk charakterizovaný ako dynamický, (silový, výdychový), napr. v češtine, alebo ako melodický (tónový), napr. v starogréčtine, čínštine atď. 

Podľa umiestnenia prízvuku sa rozlišuje prízvuk:
* stály (viazaný na pevnú slabiku, napr. v češtine na prvú, v poľštine na predposlednú atď.), 
* voľný (na určitú slabiku neviazaný),
* pohyblivý (presúvajúci sa v rôznych tvaroch toho istého slova z jednej slabiky na druhú napr. v ruštine). 

Podľa charakteru úseku, v ktorom prízvuk diferencuje jednotlivé slabiky, rozoznáva sa prízvuk slovný, prízvuk taktový a prízvuk
vetný.

## Literatúra

* Mistrík, J.: *Štylistika*. Bratislava: SPN, 1997.
* Kráľ. A. : *Pravidlá slovenskej výslovnosti*. Bratislava: SPN, 1997. 

## Zdroje
* 
* *Slovník literární teorie*. (red. Š. Vlašín) Praha, Čs. spisovatel 1977. s. 307

Kategória:Jazykoveda
Potrat

**Potrat** alebo **abort** alebo **abortus** je predčasné ukončenie tehotenstva vypudením alebo odstránením plodu neschopného mimomaternicového života z maternice (zárodku dieťaťa). V MKCH-10 je pod O00 až O06/O07.  Liečivá zo skupiny gynekologík, ktoré vyvolávajú potrat sa nazývajú abortíva. Liečivá, ktoré pomáhajú predchádzať vzniku nežiaduceho tehotenstva sa nazývajú kontraceptíva.

Podľa faktorov, ktoré ho vyvolali, sa delí na:
*prirodzený potrat (najmä samovoľný potrat = spontánny potrat)
**infekčný 
**neinfekčný
*umelý potrat (interrupcia)

Podľa obdobia gravidity sa delí na:
*skorý potrat
*neskorý potrat

Symptomatický potrat je taký, ktorý je spôsobený nejakým konkrétnym ochorením.

## Referencie


## Iné projekty
 

Kategória:Medicína
Kategória:Veterinárna medicína
Probiont

**Probiont** je jednoduchý ultramikroskopický útvar živej hmoty, ktorý sa mohol v praveku zeme vyvinúť z anorganickej hmoty.

## Externé odkazy
* 

Kategória:Biológia
Probabilizmus

**Probabilizmus** (lat.) je náhľad, že poznanie nemôže dosiahnuť pravdu, ale iba pravdepodobnosť.
morálna definícia: Kedykoľvek nejaká povinnosť vyplývajúca zo zákona je neistá alebo kedykoľvek jestvujú proti tejto povinnosti námietky, ktoré sa dajú seriózne dokázať, a ktoré si zasluhujú pozornosť v praktickom živote, nie sme povinní podrobiť sa neistej povinnosti.

## Externé odkazy
* 

Kategória:Filozofické hnutia a smery
Kategória:Epistemológia
Kategória:Náboženská etika
Prednáška

náhľad|Prednáška na Rheinisch-Westfälische Technische Hochschule Aachen
**Prednáška** je monologická forma výučby, súvislý ústny výklad daného učiva. Na vysokej škole sa používa ako hlavná forma výučby, na stredných školách sa uplatňuje v obmedzenom rozsahu a na základných školách len výnimočne.

## Referencie

## Iné projekty

Kategória:Vysoké školy
Predpaženie

**Predpaženie** je jeden zo základných pohybových prvkov krúživého pohybu hornej končatiny. Horné končatiny sú symetricky vystreté v horizontálnej rovine a smerujú priamo pred telo človeka v 90-stupňovom uhle vzhľadom na dlhú os tela.

## Externé odkazy
* 

Kategória:Telesné cvičenie
Kategória:Športová terminológia
Problém

**Problém** je uvedomenie si ťažkosti; formuláciou, vyjadrením problému alebo jeho časti je otázka. Problém je základným významovým útvarom, z ktorého vyrastá filozofické myslenie, je prirodzeným východiskom, základnou bunkou každej filozofickej koncepcie . Súbor problémov a náuka o problémoch je problematika. Problém či prípad, s ktorým sa treba zapodievať, sa nazýva aj **záležitosť**.

## Názory na problém

Podľa Demokritosa, Aristotelesa a Platóna je problém znalosť o neznalosti. 

Problém (Joga) vyvoláva naše vlastné správanie alebo naše povahové vlastnosti, ale problémy vznikajú aj nezávisle od nás, a síce v dôsledku prírodných katastrof, spoločenské problémy.

## Špecifický problém
Špecifický problém je problém, ktorý rieši len tá konkrétna filozofická koncepcia alebo skupina filozofických koncepcií.

## Referencie

## Pozri aj
* aporetika
* predmet problému
* riešenie problému
* problémová situácia
* teória riešenia problémov
* teória rozhodovania
* teória vypočítateľnosti

## Iné projekty

## Externé odkazy
* 
* 

Kategória:Poznávanie
Kategória:Filozofické pojmy
Filozofický problém

**Filozofický [[problém]]** je jeden zo základných významových útvarov, z ktorých vyrastá určitá filozofická koncepcia alebo skupina filozofických koncepcií. Súborom filozofických problémov je filozofická problematika.

## Pozri aj
*filozofická otázka
*Zoznam filozofických problémov

## Externé odkazy
*
Predpis

**Predpis** môže byť:
*písomné nariadenie, ktorým sa treba záväzne riadiť
*skrátene: právny predpis
*návod či smernica na vykonanie niečoho (napr. lekársky predpis, kuchársky predpis), pozri pod návod
*všeobecne uznávaný, ustálený spôsob konania
*predpísanie, vymeranie (dane či poplatku)
Globálny problém

**Globálny problém** je problém týkajúci sa tak celého sveta, ako aj jednotlivých oblastí a jednotlivých krajín.

## 0 Externé odkazy
* 

Kategória:Geografia
Organizačný predpis

**Organizačný predpis** je spôsob vyjadrenia určitej relatívne pevnej formy vnútorného usporiadania organizácie, spoločnosti a pod. Organizačné predpisy upravujú otázky nevyhnutné pre právne vystupovanie organizácie navonok, vymedzujú predmet jej
činnosti a jej hlavné úlohy, určujú, ako sa tvorí vôľa organizácie, ktoré orgány a v akom rozsahu rozhodujú o veciach organizácie, kto je oprávnený túto vôľu vyjadrovať navonok atď. Organizačným predpisom je napr. štatút, stanovy,
organizačný poriadok a pod..

## Externé odkazy
* 

Kategória:Obchodné právo
Problém lásky

**Problém lásky** je forma uvedomenia si ťažkosti alebo ťažkostí spojených s láskou vyjadrovaná otázkami, ako: *Je láska umením?*, *Vyžaduje si láska znalosť a úsilie?*, *Dá sa láska naučiť* atď.

## Externé odkazy
* 

Kategória:Láska
Materiálna potreba

**Materiálna potreba**, tiež *fyzická potreba* alebo *hmotná potreba*, je základná ekonomická potreba, potreba reprodukcie materiálneho života uspokojiteľná materiálnymi úžitkovými hodnotami. Materiálne potreby sú kvalitatívne a kvantitativne podmienené stavom rozvoja výroby, a naopak ich existencia je podnetom, ktorý spätne ovplyvňuje rozvoj výroby.

## Externé odkazy
* 

Kategória:Materializmus
Predpoklad

**Predpoklad** môže byť:
*to, čo sa uznáva za nutnú alebo možnú podmienku pre existenciu niečoho, podmienka
*to, čo sa o niekom alebo o niečom myslí do budúcnosti, očakávanie
*premisa v usudzovaní považovaná bez dôkazu za pravdivú (záverom je potom dôsledok)
*domnienka vôbec
Riešiteľný problém

**Riešiteľný problém** je problém, pre ktorý existuje aspoň jedno jeho riešenie (riešenie problému).

## Externé odkazy
* 

Kategória:Matematika
Predpoklad existencie života

**Predpoklad existencie života** je súbor hodnôt parametrov prostredia, v ktorom existuje alebo by mal existovať život.

## Pozri aj
* predpoklad

## Externé odkazy
* 

Kategória:Životné prostredie
Primárna potreba

**Primárna potreba** je potreba biogénna – potreba, ktorá sa týka zabezpečenia, udržania holej existencie indivídua, ako hlad, smäd, spánok, potreba kyslíka (dýchania), sekrécie, aktivity, prístrešia, udržiavania optimálnej teploty, adaptácie, sexuálneho uspokojenia, materstva, hry a prezviedavosti (na primárnosť posledných štyroch potrieb a názory autorov rôznia, jedna skupina ju uznáva, druhá o nej pochybuje). Tieto potreby sú spoločné celému druhu homo sapiens.

## Pozri aj
*potreba

## Externé odkazy
* 

Kategória:Filozofické koncepty
Špecifický problém

**Špecifický problém** je problém, ktorý rieši len tá ktorá konkrétna filozofická koncepcia alebo skupina filozofických koncepcií.

## Externé odkazy
* 

Kategória:Filozofické pojmy
Predpona

**Predpona** alebo **prefix** alebo **prefixálna morféma** je časť slova (morféma) stojaca pred slovným základom (koreňovou morfémou) a obvykle meniaca jeho význam.

## Prefixy
K
M
B
T
Q
q
S
s
O
N
D
UD
DD
TD
QD
qD
SD
sD
OD
ND
V
UV
DV
TV
QV
qV
SV
sV
OV
NV
TR

## Cudzojazyčné predpony používané aj v slovenčine
* A-, An-
* Anti-
* Ante-
* Non-
* BIN-
* OCT-
* DEC-
* HEX-

## Externé odkazy
* 


Kategória:Gramatika
Syntetizujúci problém

**Syntetizujúci poroblém** je problém, keď na základe daných údajov a ohraničujúcich podmienok má jeho riešenie vyústiť do zostrojenia (odvodenia) zatiaľ ešte neopísanej (neznámej) entity z prvkov, ktoré sú známe.

## Externé odkazy
*
Predporozumenie

**Predporozumenie** je súhrn významových útvarov, ktoré už máme, keď niečo začíname chápať. Predporozumenie určuje výsledok ďalšieho chápania veci.

## Externé odkazy
* 

Kategória:Epistemológia
Predpoveď

**Predpoveď** je akákoľvek výpoveď o budúcnosti, ktorá je výsledkom ľudskej schopnosti využívať svoje skúsenosti, intuíciu
alebo vedecké poznatky na úvahy o javoch, ktoré by sa mohli v budúcnosti uskutočniť. 

Existujú rôzne druhy predpovedí, napr. proroctvo, horoskop a pod. Vedecká či systematicky odvodená predpoveď sa nazýva prognóza, alebo predikcia.

## Pozri aj
* futurológia
* prognostika

## Externé odkazy
* 

Kategória:Veštenie
Kategória:Vedecké metódy
Predpovedanie

**Predpovedanie** je vyslovovanie domnienok alebo tvrdení o budúcich udalostiach alebo činoch. Vyslovovanie predpovedí.

## Externé odkazy
* 

Kategória:Ezoterika
Sekundárna potreba

**Sekundárna potreba** je potreba sociogénna - potreba, ktorá vzniká buď spôsobom uspokojovania primárnych potrieb, alebo je to potreba naučená socializačným procesom. K sekundárnym potrebám zaraďujú najmä potreby sociálne, získané, naučené, umelé, kultúrne atď.

## Externé odkazy
* 

Kategória:Sociológia
Potreba sociálneho života

**Potreba sociálneho života** je nevyhnutnosť žiť v spoločnosti a byť tvorom spoločenským; jedna z významných individuálnych i sociálnych potrieb človeka, ktorá sa môže realizovať len v podmienkach spoločnosti, čiže v sociálnej skupine (v rodine, kmeni, rode, národe, štáte atď.). Je celkom vylúčené, aby človek naplnil potrebu sociálneho života mimo spoločnosti.

## Externé odkazy
* 

Kategória:Spoločnosť
Potreba (biológia)

**Potreba** je v biológii stav organizmu, odrázajúci jeho objektívne nedostatky, ktorých odstránenie jestvuje mimo neho. Potreba sa vyznačuje predmetnosťou a dynamikou.

Predmetnosť potreby spočiva v tom, že potreba je vždy potrebou niečoho, čo je mimo organizmu; osobitnú skupinu tvoria funkcionálne potreby (napr. odpočinok po predchádzajúcej aktivite) – tie tvoria akési vnútorné hospodárstvo alebo sú sprievodným procesom realizácie predmetných potrieb (napríklad potreba zavŕšenia aktu).

Dynamika potreby spočíva v aktualizovaní, v zmene zameranosti potreby, v schopnosti uhášať a opäť sa objavovať. Dynamika potrieb sa vzhľadom na vonkajší svet prejavuje v rozličnom stupni reaktívnosti organizmu voči vonkajším podnetom.

Potreby na subhumánnej úrovni majú signálny ráz, t. j. regulujú sa na základe signálov vonkajších a vnútorných; interoreceptívne podnety signalizujú stav organizmu a regulujú správanie, na tieto vnútorné podnety možno utvárať
podmienené reflexy.

## Externé odkazy
* 

Kategória:Biológia
Predstava

**Predstava** je psychický obsah, názorný významový útvar, ktorý predo mnou v duchu vystupuje ako predmet môjho myslenia, cítenia, chcenia, mojej obrazotvornej činnosti alebo ako sen či ako prv vnímaný predmet alebo proces vonkajšieho sveta po
odpadnutí objektívnej prítomnosti predstavovaného.

Predstavy sa delia na názorné predstavy (predstavy jednotlivín, napr. predstava konkrétneho predmetu) a predstavy schematické, v ktorých si predstavovaný objekt zachováva len niektoré znaky (napr. predstava človeka vôbec). Schematické predstavy majú k pojmom bližšie než názorné predstavy jednotlivín. Predstavy sa vzťahujú ku všetkým zmyslovým modalitám (vizuálne, auditívne, hmatové, čuchové, chuťové).

Predstava je vnem uchovaný v pamäti a vybaviteľný, teda je to význam toho, čo v danej chvíli nevnímame, čo sme však vnímali skôr. Podľa Humea je predstava oslabená stopa alebo kópia zmyslového vnemu.http://ii.fmph.uniba.sk/~filit/fvp/predstava_hume_d.html

Predstava podľa asocianistov je samostatný element, ktorého kvalita sa nemení; meniť sa môže iba intenzita predstavy. Predstavy sa dodatočne skladajú do zložitejších predstavových komplexov alebo sa pridružujú k pocitom. Sklad predstáv sa realizuje asociáciou.

Z hľadiska psychológie je predstava obraz predmetu, scény alebo udalosti, ktorý vzniká na základe spomínania alebo fungovania predstavivosti. Na rozdiel od vnemu môže mať zovšeobecnený charakter, môže sa vzťahovať aj na minulosť a budúcnosť, má oveľa menší stupeň jasnosti a presnosti.

Podľa Arthura Shopenhauera je predstava jediným predmetom poznania.

## Pozri aj
*klam
*obsesia

## Iné projekty

## Externé odkazy
* 

Kategória:Filozofický slovník
Kategória:Psychológia
Predstava boha

**Predstava boha** je psychický obraz, zastupujúci komplex archetypickej povahy, ktorý viera stotožňuje s metafyzickou entitou.

## Externé odkazy
* 

Kategória:Náboženstvo
Predstava duše

**Predstava duše** je významový útvar, ktorý sa konštituuje v priebehu úvah o duši.

Vznik predstavy duše sa podľa W. Wundta udial v dávnych dobách z úvah o rozdiele medzi mŕtvym a živým telom, z úvah o rozdiele medzi spánkom a bdením a z úvah o tom, čo je to sen, tieň a i. Dych sa považoval za nositeľa života, pretože posledným vydýchnutím život končil. Dych tak získava charakter neviditeľného životného princípu, ktorý existuje v tele a po smrti ho opúšťa. Ďalšie atribúty tohto princípu, éterickosť, nehmotnosť a i. súvisia s vlastnosťami dychu. V sne sa však zjavovali osoby už dávno mŕtve a spiaci človek sám, hoci bol fyzicky pripútaný k svojmu lôžku, podnikal imaginárne cesty. To viedlo k presvedčeniu, že po smrti tela pretrváva jeho rozpad zvláštna substancia, ktorá je nositeľom života a duševna. Ako poznamenáva Wundt, podobné chápanie života a duševna sa zachovalo ešte aj dnes u niektorých primitívnych kmeňov.

## Externé odkazy
* 

Kategória:Filozofické pojmy
Kategória:Náboženstvo
Základný problém

**Základný problém** je problém, ktorý riešia – implicitne alebo explicitne – všetky filozofické koncepcie.

## Externé odkazy
* 

Kategória:Filozofické pojmy
Jasná a zreteľná predstava

**Jasná a zreteľná predstava** podľa Descarta nemôže byť klamná.

## Externé odkazy
* 

Kategória:René Descartes
Potrebovanie

**Potrebovanie** je chcenie niečoho ako prostriedku na nejaký účel.

## Zdroj
* 

Kategória:Terminológia
Problematika

**Problematika** môže byť:

# súbor alkomplex problémov 
# analýza a štúdium problémov.

## Externé odkazy
*
Potrubie

**Potrubie** je dopravný prostriedok pozostávajúci z tesne pospájaných rúr. Potrubie je určené na dopravu kvapalín, plynov, ale aj sypkého materiálu. Potrubím je však možné prepravovať napríklad aj poštu (potrubná pošta).
Potrubie musí byť nepriepustné, musí mať možnosť regulácie toku a pododne. Potrubie musí byť uložené tak aby bolo chránené pred tepelnými stratami a koróziou.

## Hlavné parametre potrubia
* Menovitý tlak: je označenie skupiny pracovných pretlakov odstupňovaných podľa skupiny pracovných teplôt. Označenie je PN
* Menovitá svetlosť: je približný vnútorný priemer potrubia. Označenie je DN
* *Pracovný stupeň*: prepravované látky sú rozdelené do skupín. Pre teploty 0 až 600&nbsp;°C to skupiny označené I – XI, pre teploty od 0 do – 200&nbsp;°C sú skupiny označené A,B,C.

## Rúry
Podľa použitého materiálu sú rúry potrubia: liatinové, oceľové, medené, mosadzné, plastové, sklené, z taveného bazaltu.

## Pozri aj

* rúra (technika)
* Armatúra (potrubie)
  


Kategória:Potrubná doprava
Filozofická problematika

**Filozofická [[problematika]]** je súbor filozofických problémov. Filozofická problematika je jeden z najdôležitejších významových útvarov, pomocou ktorého definujeme špecifikum toho ktorého filozofického učenia, školy, smeru.

## Externé odkazy
*
August Friedrich Pott

**August Friedrich Pott** (* 14. november 1802, Nettelrede, Nemecko - † 5. júl 1887, Halle) bol nemecký jazykovedec, jeden zo zakladateľov historicko-porovnávacej indoeuropeistiky.

## Externé odkazy
* 

Kategória:Nemeckí jazykovedci
Kategória:Držitelia Radu Pour le Mérite
Potvrdenie (logika)

**Potvrdenie** (nem. Bestätigung) je vzťah medzi dvoma súdmi, v ktorom sa ospravedlňuje nárok jedného súdu na pravdivosť pravdivosťou druhého súdu. Vzťah potvrdenia medzi dvoma súdmi je preto vždy slabší ako vzťah implikácie, v ktorom sa pravdivosť jedného súdu logicky garantuje pravdivosťou druhého súdu.

## Iné projekty

## Externé odkazy
* 

Kategória:Logika
Procedúra, ktorú možno s entitami vykonať

**Procedúra, ktorú možno s entitami vykonať** je špecifikácia operácie, ktorá sa v priebehu riešenia problému (pri odvodzovaní požadovaného výsledku) má vykonať. Pri procedúrach ide vo
všeobecnosti o používanie a interpretovanie deskripcií entít a relácií medzi entitami pri špecifických aplikáciách znalostí.

## Externé odkazy
* 

Kategória:Programovanie
Poučka

**Poučka** je stručné, zovšeobecnené vyjadrenie istej zákonitosti, pravidlo; dokazovateľné tvrdenie stručne vyjadrené spravidla jednou vetou.

## Pozri aj
* pravidlo
* sútra

## Iné projekty

## Zdroj
* 

Kategória:Myslenie
Predstavivosť

**Predstavivosť** je schopnosť mať predstavy a zámerne nimi disponovať.

Človek môže mať vo svojom vedomí názorné obrazy vonkajších predmetov a javov aj vtedy, ak práve nepôsobia na jeho receptory, alebo ich predtým vôbec nevnímal. Umožňuje nám to psychický proces - predstavivosť. Predstavy vznikajú na základe vnemov a vnemom sa aj podobajú svojou názornosťou. Zároveň sa však od nich líšia.

## Iné projekty

Kategória:Psychológia
Algoritmický proces

**Algoritmický proces ** je presný a logicky jednoznačne určený postup na vykonanie určitej sústavy operácií.

## Externé odkazy
* 

Kategória:Algoritmy
Predstavovanie si

**Predstavovanie si** je psychický poznávací proces spočívajúci v reprezentovaní predtým vnímaných predmetov, situácií osôb a pod. Pri predstavovaní si sa utvárajú predstavy.

## Externé odkazy
* 

Kategória:Psychológia
Duševný proces

**Duševný proces** je dynamická postupnosť duševných stavov, napr. matematická operácia, logická dedukcia atď.

## Externé odkazy

* 

Kategória:Filozofické pojmy
Predvídanie

**Predvídanie** je očakávanie, že sa niečo stane, tušenie, predpokladanie niečoho.

## Externé odkazy
* 

Kategória:Ezoterika
Používanie

**Používanie** je upotrebovanie na nejaký účel. Často skúmame pravidlá používania.

## Iné projekty

## Zdroj
* 

Kategória:Terminológia
Ekonomický proces

**Ekonomický proces** je hospodársky proces je proces vzniku, pohybu a zániku určitého súhrnu ekonomických činností a ekonomických vzťahov, tvoriacich špecifické oblasti alebo stránky spoločenskej reprodukcie.

## Externé odkazy
* 

Kategória:Makroekonómia
Vedecké predvídanie

**Vedecké predvídanie ** je tvorba predpovedí dosiaľ nepozorovaných alebo nezistených javov, založená na zovšeobecnení teoretických a experimentálnych údajov a poznávaní objektívnych zákonitostí.

## Pozri aj

*predvídanie

## Externé odkazy
* 

Kategória:Veda
Prehistória (veda)

**Prehistória** alebo **predhistória** je vedecký výskum praveku pomocou prehistorickej archeológie, etnológie, historickej jazykovedy, paleoantropológie, paleobotaniky atď.

## Externé odkazy
* 

Kategória:Pravek
Kategória:Spoločenské vedy
Komunikačný proces

**Komunikačný proces** (*komunikovanie*) je procesuálny aspekt komunikácie, ktorý tvorí kódovanie, dekódovanie, generovanie signálu, transferácia signálu, transformácia signálu, identifikácia signálu.

## Externé odkazy
* 

Kategória:Komunikácia
Používanie jazyka

**Používanie jazyka** je súbor procesov, v ktorom dominujú procesy produkcie reči (hovorenie,
písanie, t. j. vytváranie hovorených a písaných textov v prirodzenom jazyku) a jej recepcie (počúvanie, čítanie, porozumenie počutému alebo čítanému textu).

Podľa Chomskeho je používanie jazyka jazyková performancia.

## Externé odkazy
* 

Kategória:Jazykoveda
Ireverzibilný proces

**Ireverzibilný proces** je nezvratný proces, napr. demencia.

## Zdroj
* 

Kategória:Filozofický slovník
Používanie nástroja (antropogénia)

**Používanie nástroja (antropogénia)** je činnosť, pri ktorej živočích (nielen človek) aktívne manipuluje predmetom alebo predmetmi vonkajšieho prostredia na dosiahnutie svojho cieľa, ktorý by bol inak neuskutočniteľný alebo by vyžadoval vyššiu námahu.

Michael Huffman z kjótskej univerzity v roku 1992 sledoval šimpanziu samicu, ako odlomila zo stromu dlhú vetvu a rukami a zubami z nej otrhala lístie. Potom palicu uchopila do pravej ruky, strčila ju do diery v strome, vytiahla z neho veveričku a uchopila ju do ľavej ruky. Celá akcia jej trvala minútu. Huffman je toho názoru, že samica pravdepodobne zdokonalila svoju loveckú techniku, aby mohla konkurovať šimpanzím samcom. Usudzuje ďalej, že výjav, ktorý sledoval, by mohol podporiť teóriu, že pri vývoji ľudského rodu to bola žena, kto prvý začal používať nástroje.

## Externé odkazy
* 

Kategória:Etológia
Materiálny proces

**Materiálny proces** je dynamická postupnosť rôznych stavov tej istej materiálnej veci alebo systému.

## Zdroj
* 

Kategória:Filozofický slovník
Používateľ

**Používateľ** (nesprávne alebo zastarano : *[[užívateľ]]*) môže byť:
*ten, kto niečo používa, napr. používateľ spisovného jazyka, používateľ katalógu, používateľ encyklopédie, pozri pod používanie
*v informatike: osoba alebo skupina ľudí, ktorá na riešenie svojich úloh používa zariadenie na spracovanie dát a je s ním v bezprostrednom styku (napríklad cez terminál) alebo ktorá používa softvér, pozri používateľ (informatika)

## Referencie

## Poznámky


## Pozri aj
*užívanie

## Referencie
*
Jazykový prejav

**Jazykový prejav** je oznámenie sprostredkované v procese komunikácie jazykovými prostriedkami. Jazykový prejav môže byť hovorený alebo písaný.

## Externé odkazy
* 

Kategória:Jazykoveda
Prejav vôle

**Prejav vôle** je v práve náležitosť právneho úkonu, ktorá spočíva vo vyjadrení vôle navonok, aby bola poznateľná inými osobami. Prejav vôle môže byť výslovný
(písomný alebo ústny) alebo konkludentný (urobený konaním alebo opomenutím konania).

Náležitosti prejavu vôle: zrozumiteľný a určitý. Pre vôľu platí, že pre platný právny úkon musí spĺňať taktiež isté náležitosti. A to konkrétne: slobodná, vážna a bez omylu.
## Externé odkazy
* 

Kategória:Právo
Pedagogický proces

**Pedagogický proces** je výchovno-vzdelávací proces, komplex vzájomne sa podmieňujúcich vzťahov a súvislostí medzi podmienkami a prostriedkami výchovného pôsobenia zameraného na cieľavedomé utváranie osobnosti. Pedagogický proces má dve stránky, vzdelávanie a vychovávanie.

Najvýznamnejšou formou pedagogického procesu je vyučovací proces.

## Pozri aj
* vyučovací proces
* telovýchovný proces
* výchova
* vychovávanie
* vzdelávanie

## Externé odkazy
* 

Kategória:Pedagogika
Pracovný proces

**Pracovný proces** je rozhodujúca zložka výrobného procesu pozostávajúca z pôsobenia pracovnej sily na výrobné prostriedky. Prirodzenými prvkami pracovného procesu sú: práca, pracovné predmety a pracovné prostriedky.

## Pozri aj
* práca
* proces
* pracovná psychológia

## Externé odkazy
* 

Kategória:Práca
Pôvab

**Pôvab** alebo **šarm** môže byť:
*prítažlivosť, čarovnosť, kúzlo, čaro vyvolané krásou, pekným zovňajškom
*vo fyzike: jedno z kvantových čísiel, pozri pôvab (fyzika)

## Iné projekty
Doslovný preklad

**Doslovný preklad** môže byť:
*a) V širšom zmysle je doslovný preklad (synonymum: **priamy preklad**) opakom voľného prekladu. Presné hranice medzi doslovným (=priamym) prekladom a voľným prekladom nie sú ustálené. Obyčajne sa doslovným prekladom zhruba myslí preklad, ktorý sa striktne pridŕža (základného) významu slov zdrojového jazyka, pričom gramatiku, slovosled a podobne môže ale nemusí mať z cieľového jazyka. Pojem doslovný preklad v tomto zmysle zahŕňa okrem iného napr. slovný preklad a v širšom zmysle aj transliteráciu.
*b) V užšom zmysle je doslovný preklad:
** buď extrémny prípad z bodu a), čiže preklad z bodu a), ktorý sa pridŕža aj gramatiky a slovosledu zdrojového jazyka (angl. word-for-word translation).
** alebo naopak najmenej extrémny prípad z bodu a), čiže preklad z bodu a), ktorý mierne zohľadňuje kontext a podobne.
*c) Okrem toho existuje doslovný preklad ako synonymum názvov **podveršový preklad** či **podriadkový preklad**. Podľa Antona Popoviča ide o "preklad jazykových významov originálu s označením možných štylistických ekvivalentov. Doslovný preklad je výsledkom prípravnej metajazykovej (filologickej) činnosti jazykového znalca a slúži prebásňovateľovi ako podklad pre tvorivú činnosť. Predstavuje prvú fázu prekladateľského procesu, t. j. analýzu (dekódovanie), po ktorej nasleduje syntéza (kódovanie v cieľovom jazyku)."

## Pozri aj
* Slovný preklad

## Zdroje
body a) a b):
* preklad. In: Encyklopédia jazykovedy. 1993. S. 342
*
*WEI Lu et al. Reconsidering Peter Newmark‟s Theory on Literal Translation Theory and Practice in Language Studies, Vol. 2, No. 4, pp. 741-746, April 2012 © 2012 ACADEMY PUBLISHER Manufactured in Finland. https://www.academypublication.com/issues/past/tpls/vol02/04/13.pdf
*
*Types and Methods of Translation http://damanhour.edu.eg/pdf/artsfac/lecture%20types%20and%20methods%20of%20translation.pdf
bod c):
*
* 

Kategória:Jazykoveda
Poznávací proces

**Poznávací proces** je kognitívny významový proces, čiže podproces manifestácie sveta v ľudskom vedomí, ktorý vyúsťuje do kognitívnych významových útvarov alebo poznatkov.

**Poznávanie** je tvorba kognitívnych významových útvarov; procesuálna stránka poznania, proces dospievania k poznaniu, uplatňovanie poznávacích schopností. Cieľom
poznávania je odhalenie vlastností a súvislostí.

## Pozri aj
* poznanie
* rozumová výchova

## Externé odkazy
* 
* 

Kategória:Poznávanie